ПОКАНА ЗА ИЗРАЗЯВАНЕ НА ИНТЕРЕС

 Община Пловдив кани потенциални кандидати за позиция „фамилен терапевт“ по Проект „Изграждане на Комплекс за социално-здравни услуги за деца от 0 до 3 години и техните семейства в община Пловдив“.

 Проектът ще се реализира съвместно с Фондация "За Нашите Деца" по приоритетна ос 5: „Социално включване и насърчаване на социалната икономика", област на интервенция 5.2. „Социални услуги за превенция на социалното изключване и преодоляване на неговите последици", Оперативна програма „Развитие на човешките ресурси".

***Обща цел на проекта:*** Деинституционализация на децата от 0 до 3 години в България чрез предоставяне на адекватна и навременна подкрепа на семействата.

***Цели на проекта:***

1. Изграждане и функциониране на Комплекс за социално-здравни услуги за деца от 0 до 3 години и техните семейства в Община Пловдив;

2. Да се повиши обществената чувствителност и ангажираност към проблемите на рисковите групи деца и семейства;

3. Въвеждане на иновативни подходи и услуги за деинституционализация на децата и развитие на екипа за тяхното прилагане.

**1. Кандидатите следва да отговарят на следните изисквания:**

**1.1. Основни изисквания**

* да са физически лица;
* да имат висше образование – завършена образователна степен бакалавър/магистър с професионални направления – „Социална педагогика“, „Клинична социална работа“, „Психология“ или „Медицина“;
* да имат професионален опит като фамилен терапевт не по-малък от 1 година;
* да познават нормативната уредба в областта на закрилата на детето, социалните услуги за деца и семейства и здравната грижа за деца;
* да притежават компютърна грамотност;
* да не са осъждани за умишлено престъпление от общ характер;

**1.2. Специфични изисквания**

***Ще се счита за предимство:***

* допълнителни специализации и квалификации

**2. Отговорности:**

* Предоставя психологически консултации на семейства, клиенти ползващи услугите на КСЗУДС;
* Реализира обучения за повишаване родителският капацитет на семейства ползващи услугите на КСЗУДС;
* Осъществява обучения и супервизия с цел повишаване квалификацията на служителите на КСЗУДС;
* Участва на периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;

**3.** **Условия на поканата**

 Заинтересованите кандидати следва да представят: заявление (по образец) професионална биография, с подробно описание на изискуемите в т. 1 квалификация и опит (копие от документи за завършено образование, квалификация, сертификати; копие от документи удостоверяващи трудовия стаж), не по-късно от **17:00 ч. на 22.06.2015 г.** *(Предвиждат се най-малко 7 календарни дни от датата на публикуване на поканата).*

Кандидатите ще бъдат оценявани за опит и квалификация съгласно утвърдена Процедурата за подбор на кандидати.

 Заинтересуваните кандидати могат да получат допълнителна информация на: официален сайт на община Пловдив, панел „Работа при нас“ от сайт на „Фондация за нашите деца“, както и на телефон 0888 699 482 всеки работен ден (понеделник – петък) от 9.00 до 17.00 часа.

 Документите следва да се подават в деловодството на община Пловдив на адрес: пл. „Стефан Стамболов“ № 1 в рамките на срока, определен по обявлението. Кандидати, подали документи след изтичане на срока, посочен в обявлението няма да бъдат допуснати до участие.